KKNK - Dis 'n fees!
JY LEES NOU KKNK - Dis 'n fees!
Dis nou Dinsdag net ná middernag en ek luister na musiekklanke vanaf Huisgenoot se verhoog terwyl ek hierdie blog in my bed in die Queens Hotel sit en skryf! January | 2019 | penpunt
Kristel Loots Omnibus
Ek het al heelparty van Kristel Loots se romans gelees en geniet, maar nog nooit haar vroeëre romanses onder oë gehad nie. Lapa Uitgewers het in Desember 2018 drie van haar romanses onder die titel, Om jou te vind, uitgegee. Die verhale is onderskeidelik in 2006, 2004 en 2001 uitgegee, maar dit is steeds relevant en kan menige nuwe romanses figuurlik onder die stof loop. Dit is nou indien jy, soos ek, hou van Kristel se pittige skryfstyl, en die mensekennis en deurleefdheid wat duidelik deurslaan in haar skryfwerk.
In Liefde op Vergeetbaai, loop Irmariana haar vas teen ‘n buurman wat stug en onvergenoegd voorkom, maar tog goeie maniere en besorgdheid wys wanneer sy dit die minste te wagte is.
Die held, of te wel Kiki se kroonprins, is gesteld op sy privaatheid en loop kaalvoet in sy huis rond. Teen alle verwagting in, laat hy vir Kiki toe in s y ruimte, met interessante gevolge. Wanneer Kiki se verlede letterlik voor haar deur verskyn, lyk dit asof haar sprokie finaal versplinter.
Sieraad uit as was vir my ‘n groot verrassing. Byna soos ‘n roman in gekondenseerde vorm, met genoeg intrige en verskuilde agendas om die leser aan die wonder te hou. Die kontroversiële debat oor rook is die as (verskoon die woordspeling!) waar rondom die skrywer ‘n slim verhaal geweef het.
Volpunte aan die skrywer vir heerlike leesgenot in die romansegenre.
Lanklaas, indien ooit, het die slotreël van ‘n boek my laat wakker lê, en dink en wonder…
Annelie Botes skroom mos hoeka nie om moeilike temas aan te durf nie. Die daaglikse stryd om oorlewing, (want ek glo dit kan só erg word) met ‘n erg outistiese kind, het my ontsenu aan die een hand, maar dan ook opnuut ‘n groot dankbaarheid ontketen dat my eie kinders se huil toendertyd niks meer as koliek was nie!
Ek sal die boek nie aanbeveel vir lesers wat besonder sensitief is vir swaarkry nie, want daarvan is daar oorgenoeg vasgevang. Miriam was dié karakter wat my telkens paragrawe laat herlees het, en die gemoed so effens gelig het met haar unieke taalgebruik en fyn waarneming.
Skitterende, moeilike stuk leeswerk!